Document ID: 32002R1802

32002R1802
L 274/21
SLUŽBENI LIST EUROPSKE UNIJE
UREDBA KOMISIJE (EZ) br. 1802/2002
od 10. listopada 2002.
o ispravku Uredbe (EZ) br. 1282/2002 o izmjeni Priloga Direktivi Vijeća 92/65/EEZ o utvrđivanju zahtjeva zdravlja životinja kojima se uređuje trgovina unutar Zajednice i uvoz u Zajednicu životinja, sjemena, jajnih stanica i zametaka koji ne podliježu zahtjevima zdravlja životinja koji su utvrđeni posebnim pravilima Zajednice navedenim u Prilogu A(1) Direktivi 90/425/EEZ
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 92/65/EEZ od 13. srpnja 1992. o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u posebnim pravilima Zajednice iz Priloga A dijela I. Direktive 90/425/EEZ (1), kako je zadnje izmijenjena Uredbom Komisije (EZ) br. 1282/2002 (2), a posebno njezin članak 22.,
budući da:
(1)
Uredba (EZ) br. 1282/2002 donesena je 15. srpnja 2002. kako bi se izmijenila Direktiva 92/65/EEZ.
(2)
Kako bi se osiguralo primjereno razdoblje za provedbu izmijenjenih odredbi u svim državama članicama, potrebno je predvidjeti datum primjene Uredbe (EZ) br. 1282/2002.
(3)
Međutim, tijekom postupka donošenja ispuštena je odredba koja predviđa taj datum.
(4)
Uredbu (EZ) br. 1282/2002 stoga treba primjereno ispraviti.
(5)
Nužno je da ispravak stupi na snagu od datuma stupanja na snagu Uredbe (EZ) br. 1282/2002.
(6)
Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
U članku 2. Uredbe (EZ) br. 1282/2002 umeće se sljedeći drugi stavak:
„Ona se primjenjuje od 1. ožujka 2003.”
Članak 2.
Ova Uredba stupa na snagu na dan objave u Službenom listu Europskih zajednica.
Primjenjuje se od 5. kolovoza 2002.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 10. listopada 2002.

Labels: 0
3
6